ᱡᱳᱵᱟ ᱢᱩᱨᱢᱩ

ᱡᱳᱵᱟ ᱢᱩᱨᱢᱩ (ᱡᱟᱱᱟᱢ ᱺ ᱒᱗ ᱯᱷᱮᱵᱽᱨᱩᱣᱟᱨᱤ ᱑᱙᱖᱘) ᱫᱚ ᱢᱤᱫ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱚᱱᱚᱞᱤᱭᱟ., ᱥᱮᱨᱮᱧ ᱜᱟᱵᱟᱱᱤᱭᱟ., ᱥᱟᱶᱛᱮ ᱥᱟᱱᱛᱟᱲᱤ ᱯᱷᱤᱞᱤᱢ ᱰᱟᱭᱨᱮᱠᱴᱟᱨ  ᱠᱟᱱᱟᱭ ᱾ ᱟᱡᱟᱜ ᱥᱟᱶᱦᱮᱫ ᱮᱱᱮᱢ ᱞᱟ.ᱜᱤᱫ ᱛᱮ ᱑᱔ ᱱᱚᱵᱷᱮᱢᱵᱚᱨ ᱒᱐᱑᱗ ᱦᱤᱞᱚᱜ ᱥᱟᱦᱤᱛᱭᱟ ᱮᱠᱟᱰᱮᱢᱤ, ᱱᱟᱶᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱥᱤᱥᱩ ᱥᱟᱶᱦᱮᱫ ᱥᱤᱨᱯᱷᱟ. ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾http://jharkhandstatenews.com/article/top-stories/2393/joba-murmu-santali-writer-selected-for-bal-sahitya-award/

ᱡᱟᱱᱟᱢ ᱟᱨ ᱥᱮᱪᱮᱫ
ᱡᱳᱵᱟ ᱢᱩᱨᱢᱩ ᱫᱚ ᱒᱗ ᱯᱷᱮᱵᱽᱨᱩᱣᱟᱨᱤ ᱑᱙᱖᱘ ᱥᱟᱞᱮ ᱨᱮ ᱠᱤᱱᱩᱰᱤᱦ, ᱠᱚᱨᱚᱱᱰᱤᱦ ᱟᱹᱛᱩ ᱨᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱡᱟᱱᱟᱢ ᱵᱟᱵᱟ ᱧᱩᱛᱩᱢ ᱫᱚ ᱪᱷᱳᱴᱮᱨᱟᱢ ᱢᱟᱺᱡᱷᱤ ᱟᱨ ᱟᱭᱳ ᱫᱚ ᱵᱚᱝᱜᱟ ᱛᱟᱞᱟ ᱟᱠᱟᱱ ᱵᱟᱦᱟ ᱢᱩᱨᱢᱩ ᱾ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱠᱚᱨᱚᱱᱰᱤᱦ ᱢᱤᱰᱤᱞ ᱟᱥᱲᱟ ᱠᱷᱚᱱ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱤᱱᱟ. ᱛᱟᱭᱚᱢ ᱫᱚ ᱵᱤᱨᱥᱟ. ᱢᱮᱢᱚᱨᱤᱭᱟᱞ ᱦᱟᱭᱤᱥᱠᱩᱞ, ᱥᱟᱨᱡᱚᱢᱫᱟᱜ ᱨᱮᱭ ᱯᱟᱲᱦᱟᱣ ᱮᱱᱟ ᱾ ᱤᱱᱟ. ᱛᱟᱭᱚᱢ ᱢᱮᱴᱨᱤᱠ ᱫᱚ ᱑᱙᱘᱔ ᱨᱮ ᱟᱨ ᱪᱮᱛᱟᱱ ᱛᱟᱱᱟᱞᱟ ᱫᱚ ᱑᱙᱘᱖ ᱥᱟᱞᱮ ᱨᱮ ᱮᱞ.ᱵᱤ.ᱮᱥ.ᱮᱢ. ᱵᱤᱨᱫᱟᱹᱜᱟᱲ ᱠᱚᱨᱚᱱᱰᱤᱦ 
ᱠᱷᱚᱱ ᱮ ᱥᱟᱹᱛ ᱞᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱫᱚ ᱜᱟᱺᱵᱷᱟᱹᱨᱤᱭᱟᱹ ᱵᱤᱨᱫᱟ.ᱜᱟᱲ ᱨᱮ ᱢᱟᱪᱮᱛ ᱥᱮᱱᱮᱪᱮᱫ ᱮ ᱵᱷᱩᱨᱛᱤ ᱮᱱᱟ ᱾ ᱤᱱᱟ. ᱛᱟᱭᱚᱢ ᱢᱟᱪᱮᱛ ᱥᱮᱱᱮᱪᱮᱫ ᱮ ᱥᱟ.ᱛ ᱠᱮᱫ ᱥᱟᱶ ᱥᱟᱶᱛᱮ B.A.(Hons.) ᱟᱨ M.A.(NET) ᱥᱟᱱᱛᱟᱲᱤ ᱛᱮ ᱑᱙᱙᱐ ᱟᱨ ᱑᱙᱙᱙ ᱥᱟᱞᱮ ᱵᱷᱤᱛᱨᱤ ᱨᱮ ᱨᱟᱧᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱨᱟᱺᱪᱤ ᱠᱷᱚᱱ ᱮ ᱥᱟ.ᱛ ᱠᱮᱫᱼᱟ ᱾ ᱱᱳᱝᱠᱟ ᱛᱮ ᱒᱐᱑᱔ ᱥᱟᱞᱮ ᱨᱮ ᱮᱢ.ᱮ. ᱦᱤᱱᱫᱤ ᱛᱮ IGNOU, ᱱᱟᱣᱟ ᱫᱤᱞᱞᱤ ᱠᱷᱚᱱ ᱮ ᱥᱟᱹᱛ ᱠᱮᱫᱼᱟ ᱾ ᱱᱤᱛᱚᱜ ᱫᱚ ᱟᱯᱜᱽᱨᱟᱰᱮᱰ ᱩᱱᱩᱥᱩᱞ ᱟᱥᱲᱟ , ᱞᱚᱠᱥᱢᱤ ᱱᱚᱜᱚᱨ, ᱡᱟᱢᱥᱮᱫᱽᱯᱩᱨ, ᱡᱷᱟᱨᱠᱷᱚᱸᱰ ᱨᱮ ᱥᱚᱨᱠᱟᱨᱤ ᱢᱟᱪᱮᱛ ᱞᱮᱠᱟᱛᱮ ᱠᱟᱹᱢᱤ ᱨᱮ ᱡᱩᱲᱟᱹᱣ ᱢᱮᱱᱟᱭᱟ᱾

ᱡᱩᱦᱩᱲᱟᱹᱣ ᱨᱮ
ᱡᱳᱵᱟ ᱢᱩᱨᱢᱩ ᱫᱚ ᱟᱭᱢᱟ ᱜᱟᱶᱛᱟ ᱥᱟᱶ ᱦᱚᱸ ᱡᱩᱦᱩᱲᱟᱹᱣ ᱨᱮ ᱢᱮᱱᱟᱭᱟ ᱾ ᱟᱭᱢᱟ ᱜᱟᱶᱛᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱢᱮᱱᱟᱭᱟ ᱾ 

 ᱥᱟᱱᱛᱟᱲᱤ ᱫᱤᱥᱟᱹ ᱩᱫᱩᱜ ᱢᱟᱰᱣᱟ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱣᱟ ᱫᱤᱞᱞᱤ ᱨᱤᱱᱤᱡ ᱥᱚᱦᱮᱛ

 ᱠᱮ.ᱠᱮ. ᱵᱤᱨᱞᱟ ᱯᱷᱟᱶᱱᱰᱮᱥᱟᱱ, ᱱᱟᱣᱟ ᱫᱤᱞᱞᱤ ᱨᱤᱱᱤᱡ ᱥᱚᱦᱮᱛ

 ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟ. ᱜᱟᱶᱛᱟ ᱨᱤᱱᱤᱡ ᱡᱤᱵᱚᱱ ᱵᱷᱩᱨ ᱥᱚᱦᱮᱛ ᱾

 ᱡᱟᱦᱮᱨ ᱛᱷᱟᱱ ᱠᱩᱢᱩᱴ ᱠᱚᱨᱚᱱᱰᱤᱦ, ᱡᱟᱢᱥᱮᱫᱽᱯᱩᱨ ᱨᱤᱱᱤᱡ ᱡᱤᱵᱚᱱ ᱵᱷᱩᱨ ᱥᱚᱦᱮᱛ ᱾

 ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲ ᱥᱮᱢᱞᱮᱫ ᱵᱮᱛᱠᱩᱸᱫᱽᱨᱤᱰᱟᱹᱦᱤ, ᱡᱷᱟᱲᱜᱨᱟᱢ ᱨᱤᱱᱤᱡ ᱥᱚᱦᱮᱛ ᱾

 ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ, ᱡᱷᱟᱨᱠᱷᱚᱸᱰ ᱪᱟᱸᱜᱟ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱭᱟᱹ ᱾

ᱯᱟᱨᱥᱟᱞ ᱟᱠᱟᱱ ᱯᱩᱛᱷᱤ
ᱡᱳᱵᱟ ᱢᱩᱨᱢᱩ ᱫᱚ ᱟᱭᱢᱟ ᱯᱩᱛᱷᱤ ᱠᱚᱭ ᱪᱷᱟᱯᱟ ᱯᱟᱨᱥᱟᱞ ᱟᱠᱟᱫᱼᱟ ᱺ-

 ᱵᱟᱦᱟ ᱩᱢᱩᱞ - ᱚᱱᱚᱬᱦᱮ

 ᱵᱮᱣᱨᱟ - ᱠᱷᱟᱴᱚ ᱠᱟ.ᱦᱱᱤ

 ᱚᱞᱚᱱ ᱵᱟᱦᱟ - ᱜᱤᱫᱽᱨᱟ. ᱠᱟ.ᱦᱱᱤ (ᱠᱮᱸᱫᱽᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱣᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱥᱤᱥᱩ ᱥᱟᱶᱦᱮᱫ ᱥᱤᱨᱯᱷᱟ. ᱟᱢᱮᱴ ᱟᱠᱟᱫ ᱯᱩᱛᱷᱤ)

 ᱯᱨᱮᱢᱪᱟᱸᱫᱽ ᱟᱜ ᱥᱚᱨᱮᱥ ᱠᱟ.ᱦᱱᱤ ᱠᱚ - ᱛᱚᱨᱡᱚᱢᱟ ᱾

 ᱥᱮᱨᱮᱧ ᱟᱸᱡᱽᱞᱮ - ᱛᱚᱨᱡᱚᱢᱟ ᱾

ᱱᱚᱣᱟ ᱥᱟᱶᱛᱮ ᱵᱟᱨᱭᱟ ᱯᱩᱛᱷᱤ ᱫᱚ ᱯᱟᱨᱥᱟᱞ ᱞᱟ.ᱜᱤᱫ ᱥᱟᱯᱲᱟᱣ ᱨᱮ ᱢᱮᱱᱟᱜᱼᱟ ᱺ- 

 ᱛᱤᱨᱞᱟ. - ᱚᱱᱚᱞ

 ᱥᱟᱶᱦᱮᱫ ᱥᱟᱯᱟᱨᱚᱢ - ᱚᱱᱚᱞ

ᱱᱚᱣᱟ ᱠᱚ ᱥᱟᱶᱛᱮ ᱟᱡᱟᱜ ᱟ.ᱰᱤ ᱞᱮᱠᱟᱱ ᱚᱱᱚᱞ, ᱚᱱᱚᱬᱦᱮ, ᱠᱟ.ᱦᱱᱤ ᱮᱢᱟᱱ ᱠᱚ ᱟ.ᱰᱤ ᱜᱟᱱ ᱯᱟᱛᱷᱟᱢ ᱠᱚᱨᱮ ᱞᱮᱛᱟᱲ ᱪᱷᱟᱯᱟ ᱥᱚᱫᱚᱨ ᱟᱠᱟ ᱢᱮᱱᱟᱜᱼᱟ ᱾ ᱯᱟᱛᱷᱟᱢ ᱠᱚ ᱡᱮᱞᱮᱠᱟ :- ᱛᱮᱛᱟᱝ, ᱥᱚᱸᱫᱷᱟᱭᱱᱤ, ᱫᱤᱥᱟ., ᱯᱟᱸᱡᱟ, ᱥᱟᱶᱦᱮᱫ, ᱥᱟᱶᱦᱮᱫ ᱟᱲᱟᱝ, ᱦᱚᱞᱚᱝᱜᱟᱰᱟ, ᱠᱟᱨᱟᱢᱰᱟᱹᱨ, ᱛᱤᱛᱨᱤ, ᱥᱤᱞᱤ, ᱠᱷᱚᱵᱚᱨ ᱠᱟᱜᱚᱡᱽ, ᱢᱟᱱᱛᱟᱨ, ᱜᱩᱨᱩ, ᱟᱦᱞᱟ, ᱭᱩᱫᱷᱨᱟᱛ, ᱟᱢ ᱟᱫᱽᱢᱤ ᱮᱢᱟᱱ ᱾

ᱢᱟᱸᱱ ᱥᱤᱨᱯᱷᱟᱹ
ᱥᱟᱶᱦᱮᱫ ᱪᱮᱛᱟᱱ ᱨᱮ ᱟᱡᱟᱜ ᱥᱚᱨᱮᱥ ᱠᱟᱹᱢᱤ ᱠᱷᱟᱹᱛᱤᱨ ᱡᱳᱵᱟ ᱢᱩᱨᱢᱩ ᱫᱚ ᱟᱭᱢᱟ ᱢᱟᱹᱱ ᱥᱟᱨᱦᱟᱣ ᱟᱨ ᱥᱤᱨᱯᱷᱟᱹ ᱦᱚᱸᱭ ᱟᱢᱮᱴ ᱟᱠᱟᱫᱼᱟ ᱾ 

ASECA, ᱨᱟᱣᱩᱨᱠᱮᱞᱟ ᱪᱟᱸᱜᱟ ᱯᱟᱦᱴᱟ ᱠᱷᱚᱱ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱥᱤᱨᱯᱷᱟ. ᱾

 ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱟᱨ.ᱟᱨ. ᱠᱤᱥᱠᱩ ᱨᱟᱯᱟᱡᱽ ᱥᱤᱨᱯᱷᱟᱹ (ᱛᱚᱨᱡᱚᱢᱟ ᱚᱱᱚᱬᱦᱮ ᱯᱩᱛᱷᱤ ᱥᱮᱨᱮᱧ ᱟᱸᱡᱽᱞᱮ ᱞᱟ.ᱜᱤᱫ ᱾)

 ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱣᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱥᱤᱥᱩ ᱥᱟᱶᱦᱮᱫ ᱥᱤᱨᱯᱷᱟᱹ - ᱒᱐᱑᱗ ᱾

 ᱮᱡᱩᱠᱮᱥᱳᱱ ᱰᱤᱯᱟᱴᱢᱮᱴ, ᱜᱚᱵᱷᱚᱨᱢᱮᱴ ᱳᱯᱷ ᱡᱷᱟᱨᱠᱷᱚᱸᱰ, ᱡᱟᱢᱥᱮᱫᱽᱯᱩᱨ ᱵᱞᱚᱠ ᱯᱟᱦᱴᱟ ᱠᱷᱚᱱ ᱢᱟᱹᱱ ᱥᱟᱨᱦᱟᱣ ᱾

 ᱡᱟᱦᱮᱨ ᱛᱷᱟᱱ ᱠᱩᱢᱩᱴ ᱠᱚᱨᱚᱱᱰᱤᱦ, ᱡᱟᱢᱥᱮᱫᱽᱯᱩᱨ ᱯᱟᱦᱴᱟ ᱠᱷᱚᱱ ᱢᱟᱹᱱ ᱥᱟᱨᱦᱟᱣ ᱾

 ᱦᱚᱞᱚᱝ ᱜᱟᱰᱟ ᱯᱟᱨᱥᱟᱞᱮᱛ, ᱪᱟᱹᱠᱩᱞᱤᱭᱟᱹ ᱯᱟᱦᱴᱟ ᱠᱷᱚᱱ ᱢᱟᱹᱱ ᱥᱟᱨᱦᱟᱣ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱛᱷᱚᱠ:ᱥᱟᱱᱛᱟᱲᱤ ᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱧᱟᱢᱤᱭᱟᱹ ᱠᱚ
ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱚᱱᱚᱬᱦᱤᱭᱟᱹ ᱠᱚ